“की, नुहाड़ा मन उत्थैं खुल्लै तां के हर्ज ऐ? सच्च गल्ल ऐ सहाय जे तुस जित्थें ऐ ओ उत्थैं नीत दी भाशा ते नीत दा बाना चली सकदा ऐ। वीरेशवर दा मन जेकर नेईं चांह्‌दा ऐ सेवक बनना तां सेवा दियें गल्लें गी नुहाड़े पर मढ़ने दी लोड़ के ऐ। आदमी भरोंदा ऐ ते फलदा ऐ तां आपूं गै झुकी जंदा ऐ। नुहाड़े कशा पैह्‌लैं मनां च उट्‌ठने-बधने दी चाह् रौंह्‌दी गै ऐ ते विरेशवर कोई होरनें कोला बक्खरा नेईं ऐ। तुस म्‌हेशां अपनी मसाल देन लगी पौंदे ओ। मैं सोचना मियां हुंदे कन्नै होइयै इक बारी चली पौग तां आक्खेआ नीं जाई सकदा जे ओ कुत्थूं तक्कर पुज्जग।”